Grandrepidsa

Grandrepidsa () ir pilsēta ASV, Mičiganas štatā. 2010. gadā pilsētā dzīvoja 205 289 iedzīvotāji. Grandrepidsa ir otra lielākā pilsēta Mičiganas štatā, atpaliekot tikai no Detroitas. Pilsētā bāzējas hokeja komanda Grandrepidsas "Griffins", kas spēlē AHL.

Pilsētas vēsture

Grendrepidsa dibināta 1826. gadā, par pilsētas dibinātāju uzskatāms Luiss Kampau (Louis Campau), kurš apmetās apkaimē, lai nodarbotos ar kažokādu tirdzniecību. 1837. gadā Grendrepidsā dzīvojuši jau 1200 cilvēki.

1841. gadā Grendrapidsas tuvumā sākās ģipša ieguve. 1850. gadā, iedzīvotāju skaitam turpinot augt, tā ieguvusi pilsētas statusu. 19. gadsimta beigās tajā attīstijās kokapstrāde, pilsētai kļūstot par galveno mēbeļu ražošanas centru ASV. 

Pēc Otrā pasaules kara, pilsētā, līdzīgi citām ASV pilsētām norisinājās vērienīgi suburbanizācijas procesi, un attiecīgi iedzīvotāju skaita pieaugums kļuva ļoti lēns.

Klimats

Pilsētā ir mitri kontinentāls klimats, un tās sniega nokrišņu daudzums ir viens no augstākajiem ASV. Pilsētas klimatu pamatīgi ietekmē Mičiganas ezera tuvums. 

 Cilvēki 
Grandrepidsā dzimuši:

 Džūdija Gārlenda(1922–1969) – aktrise

 Entonijs Kīdiss (1962) – mūziķis

 Atsauces 

 Ārējās saites 

 Mājaslapa 

Kategorija:Mičiganas pilsētas